ddrg/super_eurlex huggingface dataset:
(9)

V článku 32 ods. 5 nariadenia (ES) č. 1290/2005 sa uvádza, že pokiaľ sa vymáhanie na základe nezrovnalostí nevykonalo do štyroch rokov od dátumu prvého správneho alebo súdneho zistenia alebo do ôsmich rokov v prípade, že je vymáhanie predmetom vnútroštátneho súdneho konania, finančné dôsledky nevykonaného vymáhania na základe nezrovnalostí znáša vo výške 50 % príslušný členský štát. Podľa článku 32 ods. 3 uvedeného nariadenia sú členské štáty povinné predložiť Komisii spolu s riadnymi účtovnými závierkami aj súhrnnú správu o vymáhacích konaniach podniknutých na základe nezrovnalostí. Podrobné pravidlá uplatňovania povinnosti členských štátov predkladať správu o sumách, ktoré sa majú vymáhať, sú stanovené v nariadení (ES) č. 885/2006. Príloha III k uvedenému nariadeniu obsahuje tabuľku, ktorú majú členské štáty predložiť v roku 2013. Na základe tabuliek vyplnených členskými štátmi by Komisia mala rozhodnúť o finančných dôsledkoch situácií, keď sa vymáhanie na základe nezrovnalostí nevykonalo do štyroch, resp. ôsmich rokov. Týmto rozhodnutím nie sú dotknuté budúce rozhodnutia o súlade podľa článku 32 ods. 8 nariadenia (ES) č. 1290/2005.
(9)

Výnimka stanovená týmto rozhodnutím by nemala ovplyvňovať environmentálnu integritu a nadradený cieľ právnych predpisov Únie týkajúcich sa zmeny klímy, a nemala by viesť ani k narušeniu hospodárskej súťaže. Na ochranu nadradeného cieľa smernice 2003/87/ES, ktorý je súčasťou právneho rámca Únie na dosiahnutie jej nezávislého záväzku znížiť do roku 2020 emisie o 20 % pod úroveň z roku 1990, by sa preto uvedená smernica mala naďalej uplatňovať na lety s odletom z letísk na území členského štátu, alebo na lety s príletom do nich, ako aj na lety s príletom do letísk v niektorých úzko spojených alebo pridružených oblastiach alebo krajinách mimo Únie, alebo na lety s odletom z nich.
(4)

V rámci série stretnutí a listov Komisia informovala žiadateľov a členské štáty, že zvážila zahrnutie referenčných výrobkov do rozsahu pôsobnosti nariadenia Európskeho parlamentu a Rady (ES) č. 1831/2003 z 22. septembra 2003 o doplnkových látkach používaných vo výžive zvierat (3), a teda ich vylúčenie z rozsahu pôsobnosti smernice 98/8/ES na základe článku 1 ods. 2 písm. o) uvedenej smernice. Komisia uviedla, že rozhodnutie zaradiť formaldehyd na použitie vo výrobkoch typu 20 do prílohy I, IA alebo IB k smernici 98/8/ES neprijme. Preto vyzvala žiadateľov, aby ukončili svoju účasť na prieskumnom programe v súlade s článkom 11 ods. 1 nariadenia (ES) č. 1451/2007 a požiadali o povolenie referenčných výrobkov v súlade s nariadením (ES) č. 1831/2003, pričom im ponúkla praktickú pomoc, ako aj maximálnu snahu o to, aby sa v priebehu prechodu z jedného regulačného režimu do druhého zabránilo narušeniu trhu.
(3)

Analýza stavu frekvenčného spektra by mala prebiehať postupne, aby sa znížilo administratívne zaťaženie členských štátov, pričom je však potrebné stanoviť určité priority v závislosti od druhu využitia, a to prostredníctvom zamerania sa najprv na frekvenčné pásma určené v článku 6 rozhodnutia č. 243/2012/EÚ a na frekvenčné pásma, ktoré súvisia s politikami Únie stanovenými v článku 8 uvedeného rozhodnutia. Cieľom je pripraviť analýzu stavu, ktorá by sa priebežne vylepšovala, a prostredníctvom postupného zlepšovania dostupnosti údajov a analýzy by mohla pomôcť pri dosahovaní cieľa efektívneho spravovania frekvenčného pásma vo všetkých pásmach, ktorých sa týkajú politiky Únie. Jedným z najnaliehavejších príspevkov tejto analýzy stavu by malo byť určenie aspoň 1 200 MHz vhodného frekvenčného spektra pre bezdrôtové širokopásmové služby, ako je stanovené v článku 3 písm. b) rozhodnutia č. 243/2012/EÚ, ako aj zvýšiť efektívnosť a flexibilitu, okrem iného náležitou podporou kolektívneho a spoločného využívania frekvenčného spektra, ako sa vyžaduje v článku 4 ods. 1 uvedeného rozhodnutia.
(5)

Usmernenia pre zamestnanosť prijaté v roku 2010 by mali zostať nezmenené až do roku 2014, aby sa zabezpečilo ich vykonávanie. Do konca roka 2014 by možnosti aktualizácie usmernení pre zamestnanosť mali zostať prísne obmedzené. V rokoch 2011 a 2012 zostali usmernenia pre zamestnanosť platné. Mali by zostať naďalej platné na rok 2013.
(4)

Nariadenie Komisie (EÚ) č. 555/2012 z 22. júna 2012, ktorým sa mení nariadenie Európskeho parlamentu a Rady (ES) č. 184/2005 o štatistike Spoločenstva v oblasti platobnej bilancie, medzinárodného obchodu so službami a priamych zahraničných investícií, pokiaľ ide o aktualizáciu požiadaviek na údaje a definícií (3), by sa malo začleniť do Dohody o EHP spolu s určitými úpravami pre Nórsko, Island a Lichtenštajnsko.
II 
(Nelegislatívne akty)  
MEDZINÁRODNÉ DOHODY  
ROZHODNUTIE RADY 2013/178/SZBP  
z 25. februára 2013  
o podpise a uzavretí Dohody medzi Európskou úniou a Malijskou republikou o štatúte vojenskej 
misie Európskej únie na podporu výcviku ozbrojených síl Mali (EUTM Mali) v Malijskej republike  
RADA EURÓPSKEJ ÚNIE,  
so zrete ľom na Zmluvu o Európskej únii, a najmä na jej článok 
37 v spojení s článkom 218 ods. 5 a 6 Zmluvy o fungovaní 
Európskej únie,  
so zrete ľom na návrh vysokej predstavite ľky Únie pre zahra ­
ni čné veci a bezpe čnostnú politiku,  
ke ďže: 
(1) D ňa 24. decembra 2012 prezident Malijskej republiky 
zaslal vysokej predstavite ľke Únie pre zahrani čné veci 
a bezpe čnostnú politiku (VP) pozývací list, v ktorom 
uvítal nasadenie vojenskej výcvikovej misie EÚ v Mali.  
(2) Rada prijala 17. januára 2013 rozhodnutie 
2013/34/SZBP o vojenskej misii Európskej únie na 
podporu výcviku ozbrojených síl Mali (EUTM Mali) (  1 ). 
(3) V článku 9 rozhodnutia 2013/34/SZBP sa ustanovuje, že 
postavenie jednotiek a personálu EUTM Mali pod 
vedením EÚ vrátane výsad, imunít a iných záruk potreb ­
ných na splnenie a hladký priebeh ich misie podlieha 
dohode uzavretej v súlade s postupom ustanoveným 
v článku 37 Zmluvy o Európskej únii (Zmluvy o EÚ) 
a v súlade s postupom ustanoveným v článku 218 
Zmluvy o fungovaní Európskej únie (ZFEÚ).  
(4) V nadväznosti na prijatie rozhodnutia Rady zo 
17. januára 2013 o poverení za čať rokovania VP roko ­
vala v súlade s článkom 37 Zmluvy o EÚ o Dohode 
medzi Európskou úniou a Malijskou republikou o štatúte 
vojenskej misie Európskej únie na podporu výcviku 
ozbrojených síl Mali (EUTM Mali) v Malijskej republike 
(„dohoda“).  (5) V súlade s článkom 5 Protokolu ( č. 22) o postavení 
Dánska, ktorý je pripojený k Zmluve o EÚ a ZFEÚ, sa 
Dánsko nezú čast ňuje na vypracúvaní a vykonávaní 
rozhodnutí a opatrení Únie s obrannými dôsledkami. 
Dánsko sa nezú čast ňuje na vykonávaní tohto rozhodnu ­
tia, a teda neprispieva na financovanie tejto misie.  
(6) Dohoda by sa mala schváli ť, 
PRIJALA TOTO ROZHODNUTIE:  
Článok 1  
Týmto sa v mene Únie schva ľuje Dohoda medzi Európskou 
úniou a Malijskou republikou o štatúte vojenskej misie Európ ­
skej únie na podporu výcviku ozbrojených síl Mali (EUTM Mali) 
v Malijskej republike.  
Text dohody je pripojený k tomuto rozhodnutiu.  
Článok 2  
Týmto sa predseda Rady poveruje ur čiť osobu(-y) splnomocne ­
nú(-é) podpísa ť dohodu s cie ľom zaviaza ť Úniu.  
Článok 3  
Toto rozhodnutie nadobúda ú činnos ť d ňom jeho prijatia.  
V Bruseli 25. februára 2013  
Za Radu  
predseda  
S. COVENEYSK 16.4.2013 Úradný vestník Európskej únie L 106/1  
( 1 ) Ú. v. EÚ L 14, 18.1.2013, s. 19.
1.

Uveďte orientačný národný cieľ v oblasti energetickej efektívnosti do roku 2020 podľa článku 3 ods. 1 SEE (článok 3 ods. 1 SEE, príloha XIV časť 2 bod 1 k nej).
(11)

Komisia dospela k názoru, že toto konanie by sa malo ukončiť, pretože pri príslušnom antisubvenčnom prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Zainteresované strany boli náležite informované a mali možnosť predložiť pripomienky. Neboli však doručené žiadne pripomienky, ktoré by viedli k inému záveru.
(14)

Pretože sú tieto dlhodobé opatrenia v platnosti, cenová úroveň v EÚ je v porovnaní s inými krajinami vyššia ako na iných veľkých trhoch. Bez týchto opatrení by sa ceny zladili s cenami v iných krajinách. Je nepravdepodobné, že opatrenia na ochranu obchodu v tretích krajinách odklonia významný objem obchodu smerom k EÚ, pretože tieto krajiny nie sú hlavnými svetovými spotrebiteľmi PET. O existencii alebo neexistencii opatrení na ochranu obchodu na iných významných trhoch s PET, akými sú USA a Japonsko, neboli poskytnuté žiadne informácie. Rada sa preto domnieva, že hoci by po uplynutí platnosti opatrení mohlo dôjsť k nárastu dovozu, tento nárast by nebol významný.
(3)

V súvislosti s dodávkami tovaru, poskytnutiami služieb a nadobudnutiami tovaru v rámci Spoločenstva určenými na údržbu pohraničných mostov a spoločných cestných úsekov uvedených v prílohe I a na výstavbu a následnú údržbu pohraničných mostov uvedených v prílohe II, príslušné mosty a spoločné cestné úseky, ako aj príslušné staveniská, považovali za objekty nachádzajúce sa úplne na území buď Českej republiky alebo Poľskej republiky, v súlade s Dohodou medzi Českou republikou a Poľskou republikou o výstavbe a údržbe mostov a údržbe spoločných cestných úsekov na česko-poľskej štátnej hranici, ktorú majú tieto štáty uzavrieť. Bez takýchto osobitných opatrení by bolo pri každej dodávke tovaru alebo poskytnutí služieb a nadobudnutí tovaru v rámci Spoločenstva potrebné určiť, či je miestom zdanenia Česká republika alebo Poľská republika. Práce na pohraničnom moste a spoločnom cestnom úseku vykonané na území Českej republiky by podliehali dani z pridanej hodnoty (DPH) v Českej republike, zatiaľ čo práce vykonané na území Poľskej republiky by podliehali DPH v Poľskej republike.
(6)

Prostredníctvom zmien kapitoly III dohovoru SOLAS týkajúcich sa Kódexu o vysokorýchlostných plavidlách z rokov 1994 a 2000, ako aj Kódexu o dynamicky podporovaných plavidlách sa zavedie do pravidla 19 kapitoly III dohovoru SOLAS, do kapitoly 18 Kódexu o vysokorýchlostných plavidlách z rokov 1994 a 2000 a do kapitoly 17 Kódexu o dynamicky podporovaných plavidlách povinnosť zúčastniť sa na cvičeniach zameraných na záchranné činnosti, týkajúca sa členov posádky zodpovedných za vykonávanie prác v uzavretých priestoroch. Prostredníctvom smernice Európskeho parlamentu a Rady 2009/45/ES zo 6. mája 2009 o bezpečnostných pravidlách a normách pre osobné lode (3), sa konkrétne uplatňuje Kódex o vysokorýchlostných plavidlách z rokov 1994 a 2000 na vysokorýchlostné osobné plavidlá vo vnútrozemskej doprave. V uvedenej smernici sa ustanovuje, že na staršie plavidlá, na ktoré sa nevzťahuje Kódex o vysokorýchlostných plavidlách, sa uplatňuje predchádzajúci Kódex o dynamicky podporovaných plavidlách.
(5)

Keďže sa rokovania budú týkať záležitostí, ktoré čiastočne patria do právomoci Únie a čiastočne do právomoci členských štátov, Únia by sa na týchto rokovaniach mala zúčastniť spoločne s členskými štátmi. Členské štáty sa preto môžu na rokovaniach zúčastniť a rokovať o záležitostiach, ktoré patria do ich právomoci.
x)

Správca a) navrhne Komisii podrobný plán práce, v ktorom uvedie, ako zamýšľa monitorovať plnenie záväzkov priložených k rozhodnutiu; b) sleduje úplnosť a správnosť realizácie plánu reštrukturalizácie ÖVAG, najmä I) redukciu bilančnej sumy a RVA; II) obmedzenie obchodných aktivít; III) rušenie určených obchodných oblastí; IV) proces predaja akcií určených spoločností; c) kontroluje plnenie všetkých ostatných záväzkov, d) preberá ostatné úlohy, ktorými sa poveruje správca podľa záväzkov pripojených k rozhodnutiu; e) navrhuje ÖVAG opatrenia, ktoré považuje za potrebné, aby ÖVAG mohla zabezpečiť záväzky uvedené v prílohe k rozhodnutiu; f) predkladá Komisii, Rakúsku a ÖVAG do 30 dní po ukončení každého polroka návrh písomnej správy. Komisia, Rakúsko a ÖVAG môžu do piatich pracovných dní zaujať k návrhu stanovisko. Do piatich pracovných dní od doručenia stanovísk správca vypracuje konečnú správu, kde sa podľa vlastného uváženia usiluje maximálne odzrkadliť stanoviská, a predloží ju Komisii. Až potom odovzdá správca kópiu konečnej správy Rakúsku a ÖVAG. Ak návrh alebo konečná verzia správy obsahujú informácie, ktoré sa vo vzťahu k spoločnosti ÖVAG nesmú zverejniť, dostane ÖVAG len znenie návrhu alebo konečnej správy, ktoré nemá dôverný charakter. Správca nesmie za žiadnych okolností predložiť znenie správy Rakúsku a/alebo ÖVAG skôr, ako ho predloží Komisii. g) Predmetom správy je plnenie mandátnych povinností správcu a plnenie záväzkov zo strany ÖVAG, aby Komisia mohla posúdiť, či je spoločnosť ÖVAG vedená v súlade so záväzkami. Komisia môže podľa potreby bližšie určiť rozsah správy. Okrem týchto správ správca obratom predkladá Komisii písomnú správu, ak má dôvod predpokladať, že ÖVAG si neplní svoje záväzky. Verziu bez dôverných údajov súčasne predloží ÖVAG.
(40)

Poľsko informovalo Komisiu, že na dlh spoločnosti PZL Dębica voči úradu sociálneho zabezpečenia, ako aj na všetky ostatné finančné prostriedky, ktoré spoločnosť dlhovala verejným orgánom, sa vzťahoval úrok z omeškania vypočítaný podľa vzorca opísaného v článku 56 poľského daňového zákona z 29. augusta 1997 (13). Úroková sadzba sa rovná 200 % základnej sadzby zverejnenej Národnou bankou Poľska plus 2 % (200 bázických bodov) (pozri tabuľku 3). Sadzba nemôže byť nižšia ako 8 %; v tomto prípade bola v rozmedzí 10 % až 46 %. Tabuľka 3 Zmeny úrokovej sadzby od roku 2000 do roku 2012 Úroková sadzba Obdobie uplatňovania Úroková sadzba Obdobie uplatňovania Úroková sadzba Obdobie uplatňovania Úroková sadzba Obdobie uplatňovania 41 % od 18.11.1999 do 23.2.2000 20 % od 26.9.2002 do 23.10.2002 13 % od 30.6.2005 do 27.7.2005 13 % od 24.12.2008 do 28.1.2009 43 % od 24.2.2000 do 30.8.2000 18 % od 24.10.2002 do 27.11.2002 12,5 % od 28.7.2005 do 31.8.2005 11,5 % od 28.1.2009 do 26.2.2009 46 % od 31.8.2000 do 28.2.2001 17,5 % od 28.11.2002 do 29.1.2003 12 % od 1.9.2005 do 31.1.2006 11 % od 26.2.2009 do 26.3.2009 44 % od 1.3.2001 do 28.3.2001 17 % od 30.1.2003 do 26.2.2003 11,5 % od 1.2.2006 do 28.2.2006 10,5 % od 26.3.2009 do 25.6.2009 42 % od 29.3.2001 do 27.6.2001 16 % od 27.2.2003 do 26.3.2003 11 % od 1.3.2006 do 25.4.2007 10 % od 25.6.2009 do 9.11.2010 39 % od 28.6.2001 do 22.8.2001 15,5 % od 27.3.2003 do 24.4.2003 11,5 % od 27.4.2007 do 26.6.2007 12 % od 9.11.2010 do 20.1.2011 37 % od 23.8.2001 do 25.10.2001 14,5 % od 25.4.2003 do 28.5.2003 12 % od 28.6.2007 do 29.8.2007 12,5 % od 20.1.2011 do 6.4.2011 34 % od 26.10.2001 do 28.11.2001 14 % od 29.5.2003 do 25.6.2003 12,5 % od 30.8.2007 do 28.11.2007 13 % od 6.4.2011 do 12.5.2011 31 % od 29.11.2001 do 30.1.2002 13,5 % od 26.6.2003 do 30.6.2004 13 % od 29.1.2007 do 31.1.2008 13,5 % od 12.5.2011 do 9.6.2011 27 % od 31.1.2002 do 25.4. 2002 14,5 % od 1.7.2004 do 28.7.2004 13,5 % od 31.1.2008 do 28.2.2008 14 % od 9.6.2011 do 10.5.2012 25 % od 26.11.2002 do 29.5.2002 15 % od 29.7.2004 do 25.8.2004 14 % od 28.2.2008 do 27.3.2008 14,5 % od 10.5.2012 24 % od 30.5.2002 do 26.6.2002 16 % od 26.8.2004 do 30.3.2005 14,5 % od 27.3.2008 do 26.6.2008 23 % od 27.6.2002 do 28.8.2002 15 % od 31.3.2005 do 27.4.2005 15 % od 26.6.2008 do 27.11.2008 21 % od 29.8.2002 do 25.9.2002 14 % od 28.4.2005 do 29.6.2005 14,5 % od 27.11.2008 do 24.12.2008
(53)

Komisia analyzovala finančnú situáciu podniku, ktorá je znázornená v tabuľke 1. V prvých troch rokoch svojej existencie podnik zjavne nespĺňal kritériá stanovené v bodoch 10 a 11 usmernení o pomoci na reštrukturalizáciu na to, aby sa mohol považovať za firmu v ťažkostiach, ani keby pomoc 44f vrátil. Pokiaľ ide o bod 10 usmernení o pomoci na reštrukturalizáciu, ak by podnik vrátil pomoc vo výške 22,5 mil. EUR už v roku 2004 (to znamená v mesiacoch nasledujúcich po zamietavom rozhodnutí Komisie), v danom roku by ešte nezaznamenal stratu vo výške polovice svojho vlastného imania. Pokiaľ ide o bod 11 usmernení o pomoci na reštrukturalizáciu, ak by podnik vrátil pomoc vo výške 22,5 mil. EUR už v roku 2004, zaznamenal by iba jeden stratový rok (2004), čo nestačí na to, aby sa na základe tohto bodu mohol považovať za firmu v ťažkostiach. Finančné ťažkosti skupiny FagorBrandt sa zhoršili od roku 2005, v dôsledku čoho by sa podnik mohol považovať za firmu v ťažkostiach v zmysle usmernení o pomoci na reštrukturalizáciu (t. j. za firmu, ktorá „bez vonkajšej intervencie verejných orgánov“ smeruje „takmer s určitosťou k vylúčeniu z obchodnej činnosti v krátkodobom alebo strednodobom horizonte“) nepochybne od nasledujúceho roka (so zreteľom na povinnosť vrátiť pomoc 44f) a s určitosťou v roku 2007. Tabuľka 1 V miliónoch EUR 2002 2003 2004 2005 2006 2007 Obrat 847,1 857,6 813,2 743,6 779,7 903,0 Hrubý zisk 205,2 215,1 207,0 180,6 171,6 190,4 Čistý výsledok 15,5 13,8 (3,6) (13,4) (18,2) (5,7) Vlastné imanie 69,8 83,4 79,8 70,6 79,4 73,6
(173)

Pokiaľ ide o ubytovacie služby, kultúrne a rekreačné činnosti a športové činnosti, v článku 4 nariadenia sa uvádza, že sa musia poskytovať buď bezplatne, alebo za symbolický poplatok, ktorý však v žiadnom prípade nesmie presiahnuť polovicu priemernej ceny účtovanej za podobné činnosti vykonávané na konkurenčnom základe v tej istej geografickej oblasti, a to aj so zohľadnením neexistencie akéhokoľvek prepojenia so skutočnými nákladmi na službu. Táto požiadavka je totožná s druhou podmienkou stanovenou pre činnosti v oblasti pomoci a zdravotnej starostlivosti skúmanou v uvedenom odôvodnení 171, preto sa na ňu vzťahujú rovnaké úvahy. Ak sa tieto služby poskytujú bezplatne, v zásade nepredstavujú hospodársku činnosť. To isté platí aj v prípade, že sa tieto služby poskytujú za symbolický poplatok. V tejto súvislosti treba poznamenať, že ak sa má tento poplatok v súlade s nariadením považovať za symbolický, nesmie mať žiadnu súvislosť s nákladmi na službu. Ďalej sa uvádza, že limit stanovený na polovicu priemernej ceny účtovanej za podobné činnosti vykonávané na základe hospodárskej súťaže v rovnakej geografickej oblasti možno použiť iba na vylúčenie nároku na oslobodenie od dane (ako to naznačujú slová „v každom prípade“). Neznamená to však, že poskytovatelia služieb, ktorí vyberajú nižšiu cenu, ako je stanovený limit, majú nárok na toto oslobodenie.
(4)

Uvedené výrobky by sa mali uvádzať na domáci trh v Chorvátsku len za vhodných podmienok. Konkrétne, vzhľadom na to, že súčasný systém vysledovateľnosti nie je dostatočný, nemali by sa tieto nevyhovujúce výrobky spracúvať v zariadeniach, ktoré sú oprávnené zasielať svoje výrobky do iných členských štátov.
(1)

Podľa vykonávacieho rozhodnutia Komisie 2012/274/EÚ z 24. apríla 2012, ktorým sa určuje druhý súbor regiónov pre začatie prevádzky vízového informačného systému (VIS) (2), do šiesteho regiónu, v ktorom by sa zhromažďovanie a prenos údajov o vízach do VIS mali začať v prípade všetkých žiadostí o víza, patria Komory, Džibutsko, Eritrea, Etiópia, Keňa, Madagaskar, Maurícius, Seychely, Somálsko, Južný Sudán, Sudán, Tanzánia a Uganda a do siedmeho regiónu patria Angola, Botswana, Lesotho, Malawi, Mozambik, Namíbia, Južná Afrika, Svazijsko, Zambia a Zimbabwe.
(1)

V súlade s článkom 11 ods. 2 smernice 2006/42/ES nemecké orgány Komisiu a ostatné členské štáty informovali o opatrení, ktorým zakazujú, aby sa na trh uviedla reťazová píla typu HV 0003 vyrábaná spoločnosťou Regal Tools Co. Ltd., Technology Industrial Park, Chengxin Road 223, Yongkang, Čína, a do EÚ dovážaná spoločnosťou Bergner Europe GmbH, Am Seestern 18, 40547 Düsseldorf, Nemecko.
(3)

V súlade s článkom 126 ods. 6 ZFEÚ Rada 2. decembra 2009 rozhodla (1), že v Belgicku existuje nadmerný deficit. Rada 2. decembra 2009 na základe odporúčania Komisie a v súlade s článkom 126 ods. 7 ZFEÚ a článkom 3 nariadenia Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (2) prijala odporúčanie (ďalej len „odporúčanie Rady z 2. decembra 2009“) na odstránenie uvedeného deficitu do roku 2012. Aby sa deficit verejných financií vierohodným a udržateľným spôsobom znížil pod 3 % HDP, belgickým orgánom sa odporučilo a) v roku 2010 vykonať opatrenia na zníženie deficitu plánované v návrhu rozpočtu na rok 2010 a v rokoch 2011 a 2012 posilniť plánované fiškálne úsilie; b) v období rokov 2010 – 2012 zaistiť ročné priemerné fiškálne úsilie vo výške 0,75 % HDP, čím sa takisto malo prispieť k znižovaniu pomeru hrubého verejného dlhu, ktorý by sa približoval k referenčnej hodnote uspokojivým tempom, a to tým, že by sa obnovila primeraná úroveň primárneho prebytku; c) špecifikovať opatrenia, ktoré sú nevyhnutné na dosiahnutie odstránenia nadmerného deficitu do roku 2012, ak to umožnia cyklické podmienky, a na urýchlenie znižovania deficitu, ak sa hospodárske alebo rozpočtové podmienky zlepšia oproti očakávaniam v čase vydania odporúčaní týkajúcich sa postupu pri nadmernom deficite a posilniť mechanizmy monitorovania, aby sa zabezpečilo splnenie fiškálnych cieľov. Rada vo svojich odporúčaniach stanovila lehotu 2. júna 2010, do ktorej sa v súlade s ustanoveniami článku 3 ods. 4 nariadenia (ES) č. 1467/97 mali prijať účinné opatrenia.
(4)

Aby sa deficit verejných financií vierohodným a udržateľným spôsobom znížil pod 3 % HDP, belgickým orgánom sa odporučilo konkrétne a) v roku 2010 vykonať opatrenia na zníženie deficitu plánované v návrhu rozpočtu na rok 2010 a posilniť plánované fiškálne úsilie v rokoch 2011 a 2012; b) v období rokov 2010 – 2012 zaistiť ročné priemerné fiškálne úsilie vo výške 0,75 % HDP, čím by sa takisto malo prispieť k znižovaniu pomeru hrubého dlhu, ktorý by sa približoval k referenčnej hodnote uspokojivým tempom, a to tým, že by sa obnovila primeraná úroveň primárneho prebytku; c) špecifikovať opatrenia, ktoré sú nevyhnutné na dosiahnutie odstránenia nadmerného deficitu do roku 2012, ak to umožnia cyklické podmienky, a na urýchlenie znižovania deficitu, ak sa hospodárske alebo rozpočtové podmienky zlepšia oproti očakávaniam v čase vydania odporúčaní týkajúcich sa postupu pri nadmernom deficite, a d) posilniť mechanizmy monitorovania, aby sa zabezpečilo dodržanie rozpočtových cieľov. Rada vo svojich odporúčaniach stanovila lehotu 2. júna 2010, do ktorej sa v súlade s článkom 3 ods. 4 nariadenia (ES) č. 1467/97 mali prijať účinné opatrenia.
4.

Článok 13 sa nahrádza takto: „Článok 13 Finančné ustanovenia 1. Finančná referenčná suma určená na pokrytie výdavkov spojených s PHM EÚ v Rafahu na obdobie od 25. novembra 2005 do 31. decembra 2011 je 21 570 000 EUR. Finančná referenčná suma určená na pokrytie výdavkov spojených s PHM EÚ v Rafahu na obdobie od 1. januára 2012 do 30. júna 2012 je 970 000 EUR. Finančná referenčná suma určená na pokrytie výdavkov spojených s PHM EÚ v Rafahu na obdobie od 1. júla 2012 do 30. júna 2013 je 980 000 EUR. Finančná referenčná suma určená na pokrytie výdavkov spojených s PHM EÚ v Rafahu na obdobie od 1. júla 2013 do 30. júna 2014 je 940 000 EUR. 2. Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Únie. Ponuky v rámci verejného obstarávania môžu predkladať štátni príslušníci tretích štátov, ktoré sa finančne zúčastňujú na misii, hostiteľských strán a, ak je to potrebné pre operačné potreby misie, susediacich krajín. 3. Za plnenie rozpočtu misie zodpovedá PHM EÚ v Rafahu. Misia na tento účel podpíše zmluvu s Komisiou. 4. PHM EÚ v Rafahu je zodpovedná za akékoľvek nároky a záväzky vyplývajúce z vykonávania mandátu so začiatkom od 1. júla 2013 s výnimkou akýchkoľvek nárokov súvisiacich s vážnym porušením pracovných povinností zo strany veliteľa misie, za ktoré bude sám niesť zodpovednosť. 5. Finančné ustanovenia rešpektujú hierarchiu velenia stanovenú v článkoch 4, 4a a 5 a operačné požiadavky PHM EÚ v Rafahu vrátane kompatibility vybavenia a schopnosti jej tímov navzájom spolupracovať. 6. Výdavky sa považujú za oprávnené odo dňa nadobudnutia účinnosti tejto jednotnej akcie.“
(2)

Vzhľadom na to, že Chorvátsko 1. júla 2013 pristúpi k Únii, v súlade s článkom 3 ods. 1 smernice 2009/158/ES predložilo Komisii svoj plán. Po zahrnutí zmien, ktoré počas skúmania navrhla Komisia, tento plán spĺňa kritériá stanovené v smernici 2009/158/ES a umožňuje, aby sa dosiahli ciele uvedenej smernice, a to za predpokladu, že Chorvátsko ho bude účinne vykonávať a pravidelne aktualizovať. Preto by sa mal schváliť.